เบิกจ่ายงบ2เดือน ได้เกินเป้า2.43%
กรมบัญชีกลางปลื้ม ช่วง 2 เดือนแรกของปีงบ 2560 เบิกจ่ายฉลุย เกินเป้าแล้ว 2.43%
29 ต.ค. 2565

กรมบัญชีกลางปลื้ม ช่วง 2 เดือนแรกของปีงบ 2560 เบิกจ่ายฉลุย เกินเป้าแล้ว 2.43%
น.ส.อรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า ช่วง 2 เดือนแรกของปีงบประมาณ 2560 (1 ต.ค.-30 พ.ย. 2559) มีการเบิกจ่ายงบประมาณแล้ว 5.7 แสนล้านบาท คิดเป็น 20.89% ของวงเงิน 2.733 ล้านล้านบาท สูงกว่าเป้าหมาย 2.43% แบ่งเป็นรายจ่ายประจำ เบิกจ่ายได้ 5.21 แสนล้านบาท หรือ 23.88% ของงบประจำ 2.18 ล้านล้านบาท ขณะที่รายจ่ายลงทุน (กรณีไม่รวมงบกลาง) เบิกจ่ายได้ 4.93 หมื่นล้านบาท คิดเป็น 10.62% ของงบลงทุน 4.64 แสนล้านบาท
สำหรับงบที่กันไว้เบิกเหลื่อมปี มีการเบิกจ่ายแล้ว 4.02 หมื่นล้านบาท คิดเป็น 15.59% ของวงเงินงบ 2.58 แสนล้านบาท ก่อหนี้แล้ว 1.74 แสนล้านบาท คิดเป็น 67.72% ส่วนการเบิกจ่ายตามนโยบายเกี่ยวกับมาตรการกระตุ้นการลงทุนขนาดเล็กทั่วประเทศ เบิกจ่ายแล้ว 2,450 ล้านบาท คิดเป็น 12.12% ของวงเงิน 2.02 หมื่นล้านบาท มีการก่อหนี้แล้ว 1.21 หมื่นล้านบาท คิดเป็น 59.89% โดยกรมจะเร่งรัดการเบิกจ่ายเงินของส่วนราชการในไตรมาสแรกของปีงบประมาณ 2560 อย่างใกล้ชิด เพื่อให้เป็นไปตามเป้าหมายของรัฐบาล